Diari Oficial de la Generalitat Valenciana


Sumari del DOGV 6681, del 29-12-2011 (2011/13555)

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi realitzats per autoritzacions domiciliades al municipi de la Nucia.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6681

Data del DOGV
:   29-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13011


Data del document
:   21-12-2011

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * Nucia, la
    * legislació
    * transport de viatgers
    * tarifa de viatgers
    * taxi
    * reglamentació del transport
    * transport públic

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi realitzats per autoritzacions domiciliades al municipi de la Nucia. [2011/13905]  
Els servicis de transport públic discrecional de viatgers per carretera, prestats amb una capacitat igual o inferior a nou places, inclosa la del conductor, i proveïts d'autorització de transport documentada en targeta de la classe VT, es troben sotmesos al règim d'autorització administrativa, amb subjecció al sistema tarifari i a les condicions d'aplicació regulades en els articles 18 i 19 de la Llei 16/1987, de 30 de juliol, d'Ordenació dels Transports Terrestres, i en els articles 28 i 29 del seu Reglament, aprovat pel Reial Decret 1211/1990, de 28 de setembre.  
  
L'article18 de la Llei 16/1987, de 30 de juliol, d'Ordenació dels Transports Terrestres, després de la seua redacció donada per la Llei 25/2009, de 22 de desembre, permet a les comunitats autònomes fixar les tarifes de compliment obligatori per als transports interurbans de viatgers en vehicles de turisme que es desenrotllen íntegrament en el seu territori, així com a quants servicis d'esta classe s'inicien en este, siga quin siga el lloc en què finalitzen ve a variar les condicions d'aprovació del règim tarifari en els servicis interurbans de transport públic discrecional de viatgers per carretera prestats amb vehicles de turisme, proveïts d'autorització de transport documentada en targeta de la classe VT.   
  
En este context, la Llei 6/2011, d'1 d'abril, de la Generalitat, de Mobilitat de la Comunitat Valenciana, disposa, en l'article 55, que les tarifes dels servicis de taxi les podrà revisar periòdicament o de manera excepcional, l'òrgan competent, amb audiència prèvia de les associacions representatives del sector i de les associacions de consumidors i usuaris.  
Així, com s'ha experimentat un increment dels costos d'explotació des de l'última revisió, l'estructura i les quanties del qual han sigut degudament analitzades, s'aconsella la seua actualització i la consegüent revisió de les tarifes d'aplicació, mantenint el seu caràcter de tarifes màximes.  
Per tot això, amb un informe previ de la Comissió de Preus de la Generalitat, i fent ús de les facultats conferides per l'article 15 de l'Acord del 5 d'octubre de 2001, del Consell, pel qual s'aproven els Estatuts de l'Agència Valenciana de Mobilitat i els articles 3 i 4 de la Llei 6/2011, d'1 d'abril, de la Generalitat de Mobilitat de la Comunitat Valenciana, resolc:  
  
Primer. Tarifes   
Els servicis de transport públic de viatgers en automòbils de turisme del municipi de la Nucia, que se sol·liciten en eixe àmbit territorial, es regiran per les tarifes següents, impost sobre el valor afegit inclòs:  
  
Tarifa 1  
Baixada de bandera: 3,02 euros.  
Preu per km recorregut: 0,82 euros.  
Preu per hora d'espera: 17,75 euros.  
Mínim de percepció: 3,40 euros.  
  
Tarifa 2  
Baixada de bandera: 3,62 euros.  
Preu per km recorregut: 1,00 euros.  
Preu per hora d'espera: 21,35 euros.  
Mínim de percepció: 5,50 euros.  
  
En els servicis efectuats en la Nit de Nadal i la Nit de Cap d'Any s'aplicarà un suplement de 3,00 euros.  
  
Segon. Definició d'horaris  
Es considera horari diürn el comprés entre les 06.00 hores i les 22.00 hores del mateix dia.  
Es considera horari nocturn el comprés entre les 22.00 hores d'un dia i les 06.00 hores de l'endemà.  
Les tarifes assenyalades en l'article primer seran aplicables de la manera següent:  
-En dia laborable i en horari diürn s'aplica la tarifa 1.  
-En dia laborable i horari nocturn s'aplica la tarifa 2.  
-En dissabtes, diumenges i festius, tant en horari diürn com a nocturn, s'aplica la tarifa 2.  
El suplement de la Nit de Nadal i la Nit de Cap d'Any s'aplicarà els dies 24 i 31 de desembre respectivament, entre les 21.00 hores i les 06.00 hores de l'endemà.  
  
Tercer. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar fóra superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Quart. Visibilitat del quadro de tarifes  
En tots els vehicles s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
  
Quint. Mínim de percepció  
La quantitat establida com a mínim de percepció apareixerà en el taxímetre en el moment de la baixada de bandera, i romandrà fins que, si és el cas, s'haja efectuat un recorregut o transcorregut el temps suficient perquè dit mínim de percepció siga superat.  
  
Sext. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no s'acordara expressament el contrari. En contractar el servici es fixaran els recorreguts, places i pes de l'equipatge.  
  
Sèptim. Equipatges  
En tot cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà excedir de 50 quilograms per als vehicles de fins a quatre places, i de 60 quilograms per als de superior capacitat, sempre que el volum dels equipatges permeta introduir-los en el portaequipatges o situar-los en la baca del vehicle, sense contravindre les normes i reglaments de trànsit i circulació.  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, dimensions i naturalesa de l'equipatge possibilite el seu transport a l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut, i el transportista queda en llibertat d'admetre'ls quan este excés siga superior al 50 per 100 de les dites xifres.  
  
Octau. Habilitació per a l'aplicació i interpretació  
Es faculta la directora de l'Agència Valenciana de Mobilitat per a dictar quantes instruccions i resolucions resulten oportunes per a l'aplicació i interpretació de la present resolució.  
  
Nové. Data d'efectes  
La present resolució tindrà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar, en el termini d'un mes a comptar de l'endemà a aquell en què tinga lloc la seua publicació, un recurs d'alçada davant de la consellera d'Infraestructures, Territori i Medi Ambient, com a òrgan competent per a la seua tramitació, tot això de conformitat amb el que disposa l'article 107 i següents de la dita llei i sense perjuí que puguen exercitar-se qualssevol altres recursos que s'estimen oportuns.  
  
València, 21 de desembre de 2011.- La presidenta del Consell d'Administració: Isabel Bonig Trigueros.